S-228/2011

Mál þetta höfðaði ríkissaksóknari með ákæru 26. október 2011 á hendur ákærða, G-kk-þgf V-kk-þgf, …, Hellnafelli 2, Grundarfirði. Málið var dómtekið 8. júní 2012.

Í ákæru segir að málið sé höfðað gegn ákærða fyrir eftirfarandi hegningarlagabrot framin á árunum 2008 til 2010:

I. Fyrir fjárdrátt í opinberu starfi með því að hafa misnotað stöðu sína og dregið sér í níu neðangreindum tilvikum fjármuni í eigu íslenska ríkisins, samtals að fjárhæð kr. 597.155, af reikningi fangelsisins í Arion banka, nr. 0321-26-000773 og hafa reynt að leyna verknaði sínum með því að setja í bókhald fangelsisins tilhæfulausa reikninga útgefna af meðákærða Þ-kk-þgf vegna einkahlutafélags hans ÞF smíði ehf., kennitala 590400-2460.

1. Þann 5. desember 2008 tekið kr. 102.090 út af reikningnum og lagt í bókhald ódagsettan reikning nr. 0114 að sömu fjárhæð, með eftirfarandi texta: „Unnið v/frystiklefa, einingar teknar úr og lagfærðar. Klefi þéttur með borðum. Samtals 20 tímar per 3700. Efniskostnaður samtals 8000 kr. s.s. kítti, skrúfur, borðar og flr.“ (II/1)

2. Þann 12. janúar 2009 tekið kr. 46.065 út af reikningnum og lagt í bókhald reikning nr. 0115, dags. 12. janúar 2009, að sömu fjárhæð, með eftirfarandi texta: „Unnið við billiardborð. Dúkur, skipt um dúk+efni. Borð stillt+færsla á borði.“ (II/2)

3. Þann 27. febrúar 2009 tekið kr. 25.000 út af reikningnum og lagt í bókhald reikning nr. 0117, dags. 5. mars 2009, að sömu fjárhæð, með eftirfarandi texta: „Sala á efni: Sperrur og krossviður v/fokskemmda.“ (II/3)

4. Þann 17. apríl 2009 tekið kr. 25.000 út af reikningnum og lagt í bókhald reikning nr. 0118, dags. 29. apríl 2009, að sömu fjárhæð, með eftirfarandi texta: „Skipt um hurðaopnara í beitningu og hurð stillt.“ (II/4)

5. Þann 11. júní 2009 tekið kr. 70.000 út af reikningnum og lagt í bókhald reikning nr. 0119, dags. 23. júní 2009, að sömu fjárhæð með, eftirfarandi texta: „2 stk. útihurðir“. (II/5)

6. Þann 21. júlí 2009 tekið kr. 30.000 út af reikningnum og lagt í bókhald reikning nr. 120, dags. 31. júlí 2009, að sömu fjárhæð, með eftirfarandi texta: „Snúa við hurðum og fræsa þéttikanta. (II/6)

7. Þann 9. október 2009 tekið kr. 120.000 út af reikningnum og lagt í bókhald reikning nr. 122, dags. 15. október 2009, að sömu fjárhæð, með eftirfarandi texta: „Eldvarnarhurð, karmur skrá og lamir.“ (II//7)

8. Þann 20. janúar 2010 tekið kr. 59.000 út af reikningnum og lagt í bókhald reikning nr. 5, dags. 20. janúar 2010, að sömu fjárhæð, með eftirfarandi texta: „Unnið v/þéttingu á frysti og beitningarskúr, vinna + efni.“ (II/8)

9. Þann 1. september 2010 tekið kr. 120.000 út af reikningnum og lagt í bókhald reikning nr. 17, dags. 5. nóvember 2010, að sömu fjárhæð, með eftirfarandi texta: „Skipt um og þétt loftræstitúða á baðálmu, efni og vinna samkvæmt tilboði.“ (II//9)

Telst þetta varða við 1. mgr. 247. gr. almennra hegningarlaga nr. 19/1940, sbr. 138. gr. sömu laga.

II. Fyrir fjárdrátt í opinberu starfi með því að hafa þann 17. apríl 2010 misnotað stöðu sína og selt bifreiðina KR-852, sem var í eigu íslenska ríkisins og vörslu fangelsisins, til S-kk-ef H-kk-ef, kennitala 070963-5319, og dregið sér söluandvirði bifreiðarinnar kr. 250.000. Að beiðni ákærða var söluandvirðið af hálfu kaupanda lagt inn á bankareikning ákærða nr. 0321-26-5295 og tók ákærði féð út af reikningnum skömmu eftir að það var lagt inn. (II/10)

Telst þetta varða við 1. mgr. 247. gr. almennra hegningarlaga nr. 19/1940, sbr. 138. gr. sömu laga.

III. Aðallega fyrir fjárdrátt í opinberu starfi en til vara fyrir umboðssvik í opinberu starfi með því að hafa misnotað stöðu sína og dregið sér fé í níu neðangreindum tilvikum er hann notaði debetkort fangelsisins vegna reiknings nr. 0321-26-000773 til kaupa á vörum og þjónustu í eigin þágu, samtals að fjárhæð kr. 160.246.

1. Þann 16. september 2010 greitt Hjólastillingum ehf. kr. 10.900 vegna hjólastillinga og tækjagjalds. (II/11)

2. Þann 5. maí 2008 greitt Arctic Trucks ehf. kr. 26.505 vegna kaupa á loftdælu af tegundinni Viair 440P, í tösku. (II/12)

3. Þann 16. janúar 2009 greitt Arctic Trucks ehf. kr. 13.908 vegna kaupa á aurhlífum. (II/13)

4. Þann 28. ágúst 2009 greitt Arctic Trucks ehf. kr. 13.900 kaupa á pallahlífðarefni. (II/14)

5. Þann 21. júlí 2010 greitt Ingvari Helgasyni ehf. kr. 9.765 vegna kaupa á þurrkublöðum fyrir Nissan Qashqai bifreiðar. (II/15)

6. Þann 28. september 2010 greitt Ingvari Helgasyni ehf. kr. 27.317 vegna kaupa á hægra afturljósi. (II/16)

7. Þann 18. janúar 2008 greitt Max raftækjum (M50 ehf.) kr. 16.999 vegna kaupa á JVC bíltæki með geislaspilara. (II/17)

8. Þann 27. október 2008 greitt N1 hf. kr. 36.456 vegna kaupa á spindilkúlum. (II/18)

9. Þann 3. september 2009 greitt Intersport (Byko hf.) kr. 4.496 vegna kaupa á sætaáklæðum fyrir aftursæti bifreiðar. (II/20)

Telst þetta aðallega varða við 1. mgr. 247. gr. almennra hegningarlaga nr. 19/1940, sbr. 138. gr. sömu laga, en til vara við 249. gr., sbr. 138. gr. sömu laga.

IV. Fyrir fjárdrátt í opinberu starfi með því að hafa þann 10. september 2010 misnotað stöðu sína og dregið sér fé að fjárhæð kr. 90.000 af reikningi fangelsisins nr. 0321-47-022567 í Arion banka og hafa reynt að leyna verknaði sínum með því að setja í bókhald fangelsisins reikning, dags. 8. september 2010, útgefinn af Dekkjasölunni ehf., vegna kaupa á fjórum Parnelli dekkjum ásamt felgum sem ákærði hafði keypt til eigin nota þann 8. september 2010. (II/21)

Telst þetta aðallega varða við 1. mgr. 247. gr. almennra hegningarlaga nr. 19/1940, sbr. 138. gr. sömu laga.

V. Fyrir fjárdrátt í opinberu starfi með því að hafa við starfslok sín í fangelsinu á árinu 2010 dregið sér farsíma að gerðinni Nokia 5800 XpressMusic að verðmæti kr. 58.760 sem hann hafði haft til afnota í starfi sínu og bar að skila við starfslok en þess í stað skilaði ákærði inn öðrum síma sem reyndist vera ónýtur. (II/39)

Telst þetta varða við 1. mgr. 247. gr. almennra hegningarlaga nr. 19/1940, sbr. 138. gr. sömu laga.

VI. Aðallega fyrir fjárdrátt í opinberu starfi en til vara fyrir umboðssvik í opinberu starfi með því að hafa misnotað sér stöðu sína og dregið sér fé í 18 neðangreindum tilvikum er hann lét skuldfæra andvirði vöru og þjónustu sem ákærði keypti til eigin nota, samtals að fjárhæð kr. 483.612, á viðskiptareikning fangelsisins.

1. Reikningur dags. 5. júní 2009 að fjárhæð kr. 4.748 útgefinn af N1 hf. vegna kaupa á bremsuklossum þann sama dag. (II/19)

2. Reikningur dags. 10. september 2010 að fjárhæð kr. 8.000 útgefinn af Bílabúð Benna ehf. vegna kaupa á fjórum felgumiðjum þann sama dag. (II/22)

3. Reikningur dags. 28. september 2010 að fjárhæð kr. 7.490 útgefinn af Bílabúð Benna ehf. vegna kaupa á einu pari af stálhandföngum þann sama dag. (II/23)

4. Reikningur dags. 6. október 2010 að fjárhæð kr. 14.980 útgefinn af Bílabúð Benna ehf. vegna kaupa á einu pari af stálhandföngum þann sama dag. (II/24)

5. Reikningur dags. 14. febrúar 2008 að fjárhæð kr. 99.995 útgefinn af Elko ehf. vegna kaupa á LG sjónvarpi þann sama dag. (II/25)

6. Reikningur dags. 5. mars 2010 að fjárhæð kr. 27.995 útgefinn af Elko ehf. vegna kaupa á AEG ryksugu þann sama dag. (II/28)

7. Reikningur dags. 1. júní 2010 að fjárhæð kr. 24.995 útgefinn af N1 hf. vegna kaupa á Kenwood bíltæki þann sama dag. (II/29)

8. Reikningur dags. 1. júní 2010 að fjárhæð kr. 9.598 útgefinn af N1 hf. vegna kaupa á spennubreyti þann sama dag. (II/30)

9. Reikningur dags. 11. júní 2009 að fjárhæð kr. 4.990 útgefinn af Byko hf. vegna kaupa á Einhell slípirokk þann sama dag. (II/32)

10. Reikningur dags. 8. janúar 2010 að fjárhæð kr. 11.995 útgefinn af Byko hf. vegna kaupa á hitablásara þann sama dag. (II/34)

11. Reikningur dags. 8. janúar 2010 að fjárhæð kr. 9.972 útgefinn af Byko hf. vegna kaupa á sagarborasetti þann sama dag. (II/35)

12. Reikningur dags. 28. september 2010 að fjárhæð kr. 4.183 útgefinn af Byko hf. vegna kaupa á gipssög þann sama dag. (II/36)

13. Reikningur dags. 20. febrúar 2009 að fjárhæð kr. 14.995 útgefinn af Húsasmiðjunni hf. vegna kaupa á heftibyssu þann sama dag. (II/37)

14. Reikningur dags. 9. júlí 2009 að fjárhæð kr. 5.999 útgefinn af Húsasmiðjunni hf. vegna kaupa á fræsitannasetti þann sama dag. (II/38)

15. Reikningur dags. 14. október 2009 að fjárhæð kr. 60.262 útgefinn af N1 hf. vegna kaupa á fjórum Kumho fólksbíladekkjum ásamt neglingu þann sama dag. (II/40)

16. Reikningur dags. 21. desember 2009 að fjárhæð kr. 3.400 útgefinn af N1 hf. vegna kaupa á hátölurum þann sama dag. (II/41)

17. Reikningur dags. 12. apríl 2010 að fjárhæð kr. 120.020 útgefinn af N1 hf. vegna kaupa á fjórum Cooper 17“ dekkjum þann sama dag. (II/42)

18. Reikningur dags. 17. mars 2009 að fjárhæð kr. 49.995 útgefinn af Húsasmiðjunni hf. vegna kaupa á nagara þann sama dag. (II/44).

Telst þetta aðallega varða við 1. mgr. 247. gr. almennra hegningarlaga nr. 19/1940, sbr. 138. gr. sömu laga, en til vara við 249. gr., sbr. 138. gr. sömu laga.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Af hálfu innanríkisráðherra, Ögmundar Jónassonar, og fjármálaráðherra, Steingríms J. Sigfússonar, vegna íslenska ríkisins, kt. 540269-6459, er þess krafist að ákærði Geirmundur verði dæmdur til þess að greiða íslenska ríkinu bætur að fjárhæð kr. 1.639.733 auk vaxta samkvæmt 8. gr. laga nr. 38/2001 um vexti og verðtryggingu, af kr. 16.999 frá 18. janúar 2008 til 14. febrúar 2008, af kr. 116.994 frá þeim degi til 5. maí 2008, af kr. 143.499 frá þeim degi til 27. október 2008, af kr. 179.995 frá þeim degi til 5. desember 2008, af kr. 282.045 frá þeim degi til 12. janúar 2009, af kr. 328.110 frá þeim degi til 16. janúar 2009, af kr. 324.018 frá þeim degi til 20. febrúar 2009, af kr. 357.013 frá þeim degi til 5. mars 2009, af kr. 382.013 frá þeim degi til 17. mars 2009, af kr. 432.008 frá þeim degi til 12. apríl 2009, af kr. 552.028 frá þeim degi til 29. apríl 2009, af kr. 577.028 frá þeim degi til 11. júní 2009, af kr. 582.018 frá þeim degi til 23. júní 2009, af kr. 652.018 frá þeim degi til 9. júlí 2009, af kr. 658.017 frá þeim degi til 31. júlí 2009, af kr. 688.017 frá þeim degi til 28. ágúst 2009, af kr. 701.917 frá þeim degi til 3. september 2009, af kr. 706.413 frá þeim degi til 5. september 2009, af kr. 711.161 frá þeim degi til 14. október 2009, af kr. 771.423 frá þeim degi til 15. október 2009, af kr. 891.423 frá þeim degi til 21. desember 2009, af kr. 894.823 frá þeim degi til 8. janúar 2010, af kr. 916.790 frá þeim degi til 20. janúar 2010, af kr. 975.790 frá þeim degi til 5. mars 2010, af kr. 1.003.785 frá þeim degi til 17. apríl 2010, af kr. 1.253.785 frá þeim degi til 1. júní 2010, af kr. 1.288.378 frá þeim degi til 21. júlí 2010, af kr. 1.298.143 frá þeim degi til 10. ágúst 2010, af kr. 1.356.903 frá þeim degi til 8. september 2010, af kr. 1.446.903 frá þeim degi til 10. september 2010, af kr. 1.454.903 frá þeim degi til 16. september 2010, af kr. 1.465.803 frá þeim degi til 28. september 2010, af kr. 1.504.793 frá þeim degi til 6. október 2010, af kr. 1.519.782 til 5. nóvember 2010, en með dráttarvöxtum samkvæmt 1. mgr. 6. gr. laga nr. 38/2001 af kr. 1.639.773 frá þeim degi til greiðsludags, allt að frádregnum innborgunum að fjárhæð 206.500 kr. þann 11. febrúar 2011 og 691.000 kr. þann 15. mars 2012.

Ákærði hefur játað sök samkvæmt I. ákærulið, töluliðum 1, 3, 4, 5, 6, 8 og 9 í III. ákærulið og samkvæmt 1. og 2. tölulið í VI. ákærulið.

Ákærði neitar sök samkvæmt II. ákærulið. Hann neitar sök samkvæmt tl. 1, 2 og 7 í III. ákærulið. Þá neitar hann sök samkvæmt IV. og V. ákærulið og neitar sök samkvæmt tl. 3-18. í VI. ákærulið.

Hann gerir þá kröfu að hljóta lægstu mögulega refsingu og að hún verði skilorðsbundin að öllu leyti.

Ákærði kveðst hafna einkaréttarkröfu að því leyti er hún varðar ákæruliði þar sem ákæði neitar sök. Hins vegar sé fallist á kröfuna hvað þá liði varðar er lúta að ákæruliðum þar sem ákærði viðurkennir sök.

Málsatvik

Með bréfi dagsettu 7. desember 2010 kærði Fangelsismálastofnun G-kk-þf V-kk-þf, forstöðumann Fangelsins Kvíabryggju, ákærða í máli þessu, til ríkissaksóknara vegna ætlaðra brota hans í opinberu starfi. Væri hann grunaður um auðgunarbrot með því að hafa sem forstöðumaður Fangelsisins Kvíabryggju dregið sér ýmis verðmæti sem hann væri ekki eigandi að og misnota aðstöðu sína sem forstöðumaður fangelsisins með saknæmum og ólögmætum hætti sér til ávinnings.

Með bréfi 8. desember 2010 sendi ríkissaksóknari kæru Fangelsismálastofnunar ásamt meðfylgjandi gögnum til lögreglustjórans á höfuðborgarsvæðinu og fól honum frekari meðferð málsins skv. 52. gr. laga nr. 88/2008 um meðferð sakamála.

Ákærði var yfirheyrður um sakir hjá lögreglustjóranum á höfuðborgarsvæðinu í fimm skipti, í fyrsta sinn hinn 11. febrúar 2011 og síðan 15. mars, 16. mars, 6. apríl og 28. júlí 2011. Einnig voru teknar lögregluskýrslur af tíu aðilum.

Lögregla framkvæmdi húsleit að Kvíabryggju hinn 4. mars 2011, að heimili ákærða að Hellnafelli 2, Grundarfirði, og í sumarhúsi foreldra hans, Hjarðarbrekku, sama dag.

Ákærði var leystur frá störfum tímabundið hinn 25. nóvember 2010 en hann hafði tekið við starfi forstöðumanns á Kvíabryggju árið 2006. Hafði hann starfað þar sem fangavörður frá 1985 og leyst forstöðumann af á árunum 1991 til 2006. Honum var vikið endanlega úr starfi um mánaðamótin september - október 2011.

Verður nú fjallað um einstök ákæruefni þar sem ákærði neitar sök.

Um II.

Hinn 17. apríl 2010 var tilkynnt um sölu bifreiðarinnar KR-852, sem er Hino-vörubifreið, árgerð 1989. Bifreiðin var eign fangelsisins að Kvíabryggju en kaupandi var S-kk-nf H-kk-nf og kaupverð 250.000 krónur.

Er ákærði var yfirheyrður um þetta hjá lögreglu hinn 11. febrúar 2011 kvaðst hann hafa selt bifreiðina en ekki nýtt andvirðið í eigin þágu og hefði hann meðferðis 206.500 krónur sem hann afhenti lögreglu í lok skýrslutöku. Ætlunin hafi verið að kaupa kanínur og kindur af frístundabændum til að auka fjölbreytileika að Kvíabryggju. Hann hafi komist í kynni við kaupandann á vefsíðunni er.is og hefði hitt hann og gengið frá sölunni í Baulu í Borgarfirði. Bíllinn hafi verið greiddur með 250.000 krónum í reiðufé sem hann hafi sett strax í umslag og geymt. Hann hefði þó notað hluta þeirra í að kaupa kanínur fyrir Kvíabryggju eða 44.500 krónur. Nánar aðspurður sagðist hann hafa keypt sex kanínur og tvo poka af fóðri fyrir kanínurnar. Þær væru á Kvíabryggju er skýrslan var tekin. Til hefði staðið að gera upp fjárhúsin og hafa þar kindur, hænur, kanínur og annað en ekki hefði enn fengist fjárheimild til að gera fjárhúsin upp. Hann væri eigandi bankareiknings 0321-26-005295 og var spurður hvort hann hefði móttekið greiðslu að fjárhæð 250.000 krónur inn á reikning sinn frá L-kvk-þgf D-kvk-þgf, eiginkonu S-kk-ef H-kk-ef, sem keypti bílinn. Hann kvaðst ekki muna eftir að hafa tekið peningana út en sagði síðar að hann hefði tekið þá út í banka í Grundarfirði og sett þá í umslag. Hann hafi ekki tilkynnt það sérstaklega til Fangelsismálastofnunar að hann væri búinn að selja bílinn en kannaðist heldur ekki við að hafa gefið þá skýringu að honum hafi verið hent. Ákærði var aftur yfirheyrður um söluna á Hino-bifreiðinni hinn 15. mars 2011 og borinn undir hann sá framburður J-kvk-ef H-kk-ef að ákærði hefði sagt henni að bifreiðin hefði skemmst og verið hent. Hann sagði að bíllinn hefði vissulega bilað, þ.e. gírarnir, og hann hefði frestað afhendingunni vegna þess en lagað það og afhent hann svo. Líklega hefði hann sagt henni að hann ætlaði að henda bílnum en svo hefðu þeir náð að gera við hann og selja hann og hann ekki sagt J-kvk-þgf frá því. Líklegast hafi hún ekki vitað af því að hann seldi bílinn, aðrir ættu að hafa vitað það, nema kannski H-kvk-nf Á-kvk-nf sem annaðist stofnanamál hjá Fangelsismálastofnun. Hefði hann sagt henni frá bílnum þegar hann stóð í þeirri trú að hann væri ónýtur. Hann hefði síðan gert við bílinn og líklega ekki leiðrétt það við þær. Honum var kynntur framburður S-kk-ef H-kk-ef frá 15. febrúar 2011 og J-kk-ef Ó-kk-ef H-kk-ef frá 28. febrúar 2011 og var sammála því sem þar kom fram um auglýsingu, afhendingu og annað um sölu á bílnum sem fram kemur í framburði S-kk-ef. Hann kannaðist ekki við þá frásögn J-kk-ef Ó-kk-ef að hann og H-kk-nf hefðu sagst vera með fiskeldi í Ólafsvík og nota bílinn til að keyra fisk. Ákærði gerði engar athugasemdir við framburð H-kk-ef E. H-kk-ef hjá lögeglu 15. febrúar 2011. Ákærði hélt við fyrri framburð sinn um ráðstöfun á þeim 44.500 krónum sem hann hefði notað af kaupverði bílsins. Hann hafi ætlað að nota peningana til að byggja aðstöðu fyrir kindur, kaupa grindur og annað. Hann hafi talið að hann fengi ekki heimild til þessa hjá Fangelsismálastofnun og því ákveðið að gera þetta svona, þ.e. taka peninginn út og kaupa þetta með reiðufé. Hann hefði ætlað að endurbyggja fjárhúsin þrátt fyrir að hann hefði fengið þvert nei frá fjármálastjóranum. Hann kvaðst hafa geymt alla peningana frá apríl og fram á haust, er hann hafi keypt kanínur og fóður fyrir 44.500 krónur, og síðan eftirstöðvarnar fram í febrúarmánuð 2011 þegar hann afhenti lögreglu peningana. Hann hafi geymt peningana í byssuskáp á heimili sínu.

S-kk-nf H-kk-nf var yfirheyrður í síma 15. febrúar 2011. Hann kvaðst hafa séð bifreiðina KR-852 auglýsta á vefsíðunni barnaland.is í aprílbyrjun. Auglýsandi hafi kynnt sig sem H-kk-nf og S-kk-nf talið hann vera viðgerðarmann á Kvíabryggju. Þeir hefðu sæst á kaupverðið 250.000 krónur og hann fengið konu sína L-kvk-þf til að millifæra kaupverðið á reikning sem H-kk-nf hafi gefið upp. Þetta hafi verið einum eða tveim dögum áður en hann fékk bílinn afhentan. S-kk-nf hafi síðan farið ásamt félaga sínum J-kk-þgf Ó-kk-þgf H-kk-þgf að sækja bílinn. Þeir hafi hitt H-kk-þf á Baulu í Borgarfirði og með H-kk-þgf hafi verið sköllóttur maður sem hann vissi ekki frekari deili á. Sá maður hafi þó ritað undir tilkynninguna um eigendaskipti með S-kk-þgf.

H-kk-nf E-kk-nf H-kk-nf var yfirheyrður í síma 16. febrúar 2011. Hann kvaðst hafa verið vistmaður á Kvíabryggju í þrjú ár eða þar til hann var fluttur á Bitru í desember 2010. Hann væri vélstjóri að mennt og sinnti mikið viðgerðum og endurgerðum á vélum og bílum á Kvíabryggju. Hann hafi stungið upp á því við ákærða að gera upp Hino-vörubílinn KR-852 en bílinn hafi verið nánast ónýtur og mikið ryðgaður. Einnig að reynandi væri að selja hann á vefsíðunni barnaland.is. Ákærði hafi tekið vel í þetta og sagt sem svo að þetta gæti verið sniðugt því þá væri hægt að nota peningana til að kaupa timbur í hænsnakofa sem þá hafi staðið til að reisa á Kvíabryggju. H-kk-nf hafi gert bílinn upp í söluhæft ástand en taldi hann þó ekki góðan. Hann hafi síðan auglýst bílinn á barnaland.is undir notandanafninu H-x-x. Þar hefði S-kk-nf nokkur lýst áhuga og ákveðið að kaupa bílinn. H-kk-nf mundi ekki hvort verðið var 200 eða 250 þúsund krónur. Hann hafi borið það undir ákærða til samþykktar. H-kk-nf kvaðst ekki hafa komið að móttöku á greiðslu söluverðsins. Hann hafi farið með ákærða að hitta kaupanda að Baulu. S-kk-nf hafi komið með félaga sínum sem H-kk-nf kvaðst kannast lítillega við og því ekki viljað hafa sig í frammi. Hann hafi því ekki átt nein samskipti við mennina á Baulu, það hefði ákærði séð um. Hann vissi ekki hvort greiðsla hefði farið fram þarna eða hvort ritað hefði verið undir einhverja pappíra. Hann kvað þá ákærða hafa farið til baka á Land Cruiser bifreið Kvíabryggju. Ekki vissi hann hvort fjármunirnir sem fengust fyrir bifreiðina hefðu farið í áðurnefnd timburkaup.

J-kk-nf Ó-kk-nf H-kk-nf var yfirheyrður í síma hinn 28. febrúar 2011. Hann sagðist hafa farið ásamt S-kk-þgf til þess að sækja bifreiðina. Ekki mundi hann nöfn tvímenninganna sem þeir hittu við Baulu en mundi að annar þeirra var með gleraugu. Taldi J-kk-nf að S-kk-nf hefði verið búinn að greiða bifreiðina fyrir fram. Mennirnir hefðu sagst vera frá fyrirtæki í Ólafsvík sem væri þar með fiskeldi og hefði bifreiðin verið notuð til að keyra fisk til Reykjavíkur.

J-kvk-nf H-kk-ef sagði í skýrslu sinni hjá lögreglu hinn 4. mars 2011 að hún hefði starfað sem bókari og launafulltrúi á Kvíabryggju frá 20. ágúst 2007. Hún deildi skrifstofu með ákærða. Starf hennar hafi falist í því að flokka eftir tegundum þá reikninga sem bærust, stimpla þá og fá ákærða til samþykktar. Hún sendi síðan bunkana merkta til Fjársýslunnar sem sjái um að færa þá inn og greiða reikningana. Í fyrstu eftir að J-kvk-nf hóf að starfa hafi reikningar verið sendir til fjármálastjóra Fangelsismálastofnunar sem hafi farið yfir þá og séð um að greiða reikningana en er fjármálastjóri fór í leyfi á árinu 2008 hafi staðgengill hans komið á þessu verklagi, þ.e. að senda reikninga beint til Fjársýslunnar. Þessu hafi síðan verið breytt til fyrra horfs er mál þetta kom upp. Um sölu á bílnum KR-852 sagði J-kvk-nf að ákærði hefði sagt sér að honum hefði tekist að selja bílinn en þegar hann hafi verið að koma honum til kaupanda hefði hann brætt úr sér og hann því dregið hann inn í Borgarnes og skilað númerunum inn til Frumherja og bíllinn væri ónýtur. Hún sagði að sér hefði fundist þetta einkennilegt þegar reikningur hefði borist stuttu seinna frá Frumherja vegna eigendaskipta á bílnum.

Þ-kk-nf J-kk-nf sagði í skýrslu sinni hjá lögreglu 4. mars 2011 að hann vissi að talað hefði verið um að selja bílinn og vissi ekki betur en að það hefði verið gert. Hann hafði aldrei heyrt að bílinn hefði skemmst. Hann sagði að eitthvað af kanínum væri á svæðinu en hann væri sjálfur frístundabóndi með kindur inni í Stykkishólmi og hefði ákærði alla vega ekki verið farinn að panta af honum kindur en einhvern tíma nefnt það við hann að kaupa kindur fyrir fangelsið.

B-kk-nf G-kk-nf sagði í skýrslu sinni hjá lögreglu 4. mars 2011, er hann var spurður um hvort fyrirhuguð hafi verið kaup á kanínum og kindum, að oft hafi verið talað um að fara í rollurækt og smá búskap en ákærði ekki sýnt því áhuga. Því hafi aldrei verið talað um þetta af neinni alvöru.

Í skýrslu sinni fyrir dómi sagði ákærði að bifreiðin hafi verið nánast ónýt en hann hafi ákveðið að selja hana og láta gera við hana. Hann hafi tekið við greiðslu og keypt kanínur og fóður. Hann kvaðst ekki vera með það á hreinu hvort þetta hefði verið skráð í bókhaldi. Hann hefði ekki reikninga fyrir kanínukaupunum. Hann hefði haft í huga að gera bílinn upp en samstarfsmenn hans hafi ekki verið sammála honum um það. Hann hafi geymt peningana í umslagi eins og greinir í skýrslum hans hjá lögreglu. Hann kvað H-kk-þf H-kk-þf hafa hjálpað sér við söluna á bílnum og hafi hann vitað um áform ákærða. Hann hafi einnig rætt við J-kvk-þf um hugmyndir sínar. Um starfsemi á Kvíabryggju sagði ákærði að fyrst og fremst hafi verið leitast við að hafa sem fjölbreyttust verkefni. Hins vegar væri erfitt að fá vinnu fyrir 20 menn án þess að taka atvinnu frá öðrum en lítil atvinna sé á svæðinu. Pressa hafi verið frá Fangelsisstofnun að finna verkefni. Fangar hefðu unnið við beitningar, en viðgerðir á fiskikörum fyrir eigendur smábáta, sem áður hefðu farið fram þar, hefðu fallið niður eftir að Umbúðamiðlun keypti öll fiskiker. Þá hafi verið verkstæði v/viðgerða á tækjun fangelsisins. Fram kom í skýrslu ákærða að Kvíabryggja væri lögbýli og að hann hefði talið það innan heimilda sinna að kaupa kindur.

Vitnið J-kvk-nf H-kk-ef sagði um þetta efni í skýrslu sinni fyrir dómi að hún hafi vitað um söluna á bílnum. Ákærði hafi ekki gefið neinar skýringar á því og ekki hafi hún verið beðin um að færa neitt í bókhald vegna þessa. Kanínur hefðu aldrei verið keyptar en tvær til þrjár hefðu verið á svæðinu frá fyrri tíð. Hugmyndir hefðu verið uppi um sauðfjárrækt en ekki komið til framkvæmda.

Vitnið B-kk-nf G-kk-nf mundi ekki eftir kanínukaupum en þarna hafi verið tvær kanínur.

Vitnið H-kvk-nf Á-kvk-nf, sem annðist stofnanamál hjá Fangelsismálastofnun, kvað ákærða ekki hafa haft heimild til að selja bíla í eigu fangelsisins og um magninnkaup skyldi hann hafa samráð við Fangelsismálastofnun.

Vitnið B-kk-nf V-kk-nf H-kk-nf vissi um að H-kk-nf hefði auglýst bifreiðina á barnaland.is og að þeir ákærði fóru með bifreiðina. Hann kvað nokkrar kanínur hafa komið fyrir nokkrum árum en það hefði verið búið að vera. Hann kvað enga umræðu hafa verið um kaup á sauðfé.

Vitnið S-kk-nf H-kk-nf kvaðst hafa keypt bifreiðina í apríl 2010. Hann hefði séð auglýsingu á barnaland.is. Hann hafi hringt og fengið upplýsingar. Hann hafi talað við H-kk-þf og spurt um Ríkiskaup en honum verið sagt að það væri annað batterí. Hann hafi greitt bifreiðina en kona hans hafi annast millifærslu á greiðslu og sótt bílinn að Baulu í Borgarfirði.

Vitnið H-kk-nf E-kk-nf H-kk-nf kvaðst hafa verið fangi á Kvíabryggju og hafi hann gert við bílinn og farið með er hann var afhentur. Hann hafi auglýst á barnaland.is. Hann kvaðst hafa verið í sambandi við S-kk-þf en ekki kannaðist hann við að Ríkiskaup hefði borið á góma.

Vitnið Þ-kk-nf J-kk-nf fangavörður vissi ekki betur en að bifreiðin hefði verið seld. Kanínur hafi verið fyrir en vitnið mundi ekki frekar um þær. Vitnið og fleiri, þ. á m. ákærði, hefðu alltaf verið að tala um kindur.

Vitnið Þ-kk-nf B-kk-nf fangavörður sagðist hafa vitað að bifreiðin var seld. Alltaf hefði verið svolítið af húsdýrum að Kvíabryggju, það hafi staðið til að fá kindur og fjárhús en vitnið vissi ekki til að neitt hefði verið gert í þá veru.

Ákærði kveður rétt að hann hafi selt bifreiðina KR-582. Heldur hann því fram að hluti af söluverðinu hafi verið nýtt til að kaupa kanínur og fóður fyrir Kvíabryggju. Það sem eftir væri af söluandvirðinu hafi átt að nýta til þess að kaupa kindur. Hann hafi aldrei slegið eign sinni á söluverðið og hafi það sem eftir var verið afhent lögreglu. Fram kemur í framburði ákærða og vitna að hann fól fanga á Kvíabryggju að annast sölu á bifreið í eign fangelsisins. Salan var ekki skráð í bókhald fangelsisins og söluandvirðið var lagt inn á reikning ákærða. Með háttsemi sinni braut ákærði gegn 1. mgr. 247. gr. almennra hegningarlaga nr. 19/1940, sbr. 138. gr. sömu laga.

Um III. ákærulið

2. tl. Hinn 5. maí 2008 keypti ákærði loftdælu af Arctic Trucks ehf. og greiddi með debetkorti að reikningi Kvíabryggju. Hann sagði í skýrslu sinni hjá lögreglu hinn 15. mars 2011 að loftdæla þessi væri sennilega heima hjá honum en hann hefði upphaflega keypt hana til að pumpa í dekk, t.d. á dráttarvél. Hún hafi verið heima hjá honum því hann hefði fengið hana lánaða haustið 2010 til þess að pumpa í eitt dekk og í 3-4 eróbikkbolta. Hann kvaðst reiðubúinn að skila henni.

J-kvk-nf H-kk-ef sagði í skýrslu sinni hjá lögreglu hinn 4. mars 2011, er hún var spurð um eignir og eignastöðu fangelsisins, að hún vissi lítið um það nema ef einstakur hlutur kostaði yfir 20.000 krónur. Þá væri henni uppálagt að senda fjármálastjóra ljósrit af reikningi og það væri skráð sérstaklega sem eign.

Í skýrslu sinni fyrir dómi sagði ákærði að hann hefði keypt dælu þessa fyrir fangelsið en tengja megi dæluna ef traktor missi loft. Hún hafi verið í hillu hjá ákærða sem hafi bent á dæluna og sé hún nú að Kvíabryggju. Hann kvað það hafa verið venju frá upphafi að starfsmenn fengju lánuð verkfæri og ef þeir áttu verkfæri sjálfir hafi þeir lánað þau.

Vitnið B-kk-nf G-kk-nf, forstöðumaður fangelsisins, sagði um þetta atriði að hann muni eftir að hafa séð loftdæluna einu sinni en síðan ekki aftur. Sjálfur hafi hann aldrei fengið lánuð tæki en sjálfsagt hefði verið hægt að fá lánuð tæki.

Fram kemur í málinu að umrædd loftdæla var í bílskúr við heimili ákærða að Hellnafelli 2 í Grundarfirði þar sem lögregla tók hana hinn 28. mars 2011 eftir ábendingu ákærða í skýrslu hans 15. mars. Með háttsemi sinni braut ákærði gegn 1. mgr. 247. gr. almennra hegningarlaga nr. 19/1940, sbr. 138. gr. sömu laga.

7. tl. Hinn 18. janúar 2008 var keypt JVC-bíltæki fyrir 16.999 krónur.

Ákærði sagði í skýrslu sinni hjá lögreglu hinn 15. mars 2011, er hann var spurður um tæki þetta, að það væri í bíl hans. Það hefði ekki farið í annan bíl á undan hans og tilgangurinn með kaupum á því hafi verið sá að setja það í bílinn.

Í skýrslu sinni fyrir dómi sagði ákærði að tækið hafi átt að fara í flutningsbíl sem þeir hafi gælt við að gera upp.

Tæki sömu gerðar og keypt var 18. janúar 2008 reyndist vera í bifreið ákærða og þrátt fyrir neitun hans þykir sannað að hann hafi gerst sekur um brot það sem honum er gefið að sök í ákæru. Með háttsemi sinni braut ákærði gegn 1. mgr. 247. gr. almennra hegningarlaga nr. 19/1940, sbr. 138. gr. sömu laga.

Um IV. ákærulið

Hinn 10. september 2010 voru keypt 4 Parnelli-dekk og felgur hjá Dekkjasölunni ehf. fyrir 90.000 krónur.

Ákærði sagði í skýrslu sinni hjá lögreglu hinn 15. mars 2011 að hann hefði keypt dekkin og felgurnar í reikning Kvíabryggju og þau farið undir Hi-Lux bíl hans og væru þar enn. Hann hafi ætlað að láta þau dekk sem fyrir hefðu verið á bílnum til Kvíabryggju og nota þau á vagn sem nota hefði átt í mýrinni og ættu þau að vera á sprautuðum stálfelgum í dekkjahrúgunni að Kvíabryggju. Þau dekk væru 38" en þau sem hann keypti voru 36". Hafi hann talið stærri dekkin henta betur og gefa meira flot á kerruna.

Ákærði sagði í skýrslu sinni fyrir dómi að hugmyndin hafi verið að setja tvöfalt undir kerru og búið að greiða fyrir dekkin. Dekk þau sem hann hefði keypt hafi verið slitin en þau hafi farið undir bíl ákærða.

Vitnið J-kvk-nf H-kk-ef sagði í skýrslu sinni fyrir dómi að hún myndi ekkert sérstakt um þetta en rámaði þó í að hún hefði fengið þá skýringu að dekk ættu að fara undir kerru.

Vitnið B-kk-nf G-kk-nf mundi ekki eftir umræðu um að setja ætti dekk undir kerru.

Vitnin A-kvk-nf H-kvk-nf og A-kk-nf Þ-kk-nf G-kk-nf lögreglumenn sögðu í skýrslum sínum fyrir dómi að dekk þau sem ákærði hafði tekið undan bifreið sinni hafi ekki fundist við leit að Kvíabryggju.

Ákærði keypti umrædd dekk og felgur fyrir fé fangelsisins og setti undir bifreið sína og gaf þá skýringu að hann hygðist setja dekk þau sem voru á bifreið hans undir kerru í eigu fangelsisins. Dekk þessi hafa ekki fundist og með því að tileinka sér dekkin og felgurnar og setja undir bíl sinn braut ákærði gegn 1. mgr. 247. gr. almennra hegningarlaga nr. 19/1940, sbr. 138. gr. sömu laga.

Um V. ákærulið

Ákærði sagði í skýrslu sinni hjá lögreglu hinn 15. mars 2011 að hann væri mikill símaböðull. Um síma þann er hann keypti hinn 10. ágúst 2010 sagði hann að síminn hefði verið í lagi þegar honum var vikið frá störfum en hann hafi ekki skilað honum. Síðan hafi síminn skemmst hjá honum og hann hent honum í reiðikasti.

Ákærði sagði í skýrslu sinni fyrir dómi að hann hefði verið settur af tímabundið og hefði litið svo á að hann gæti haft afnot af síma. Hann hafi misst símann í tröppum og fleygt honum og síðan afhent annan síma við starfslok. Ekki hafi verið kallað eftir símanum.

Vitnið J-kvk-nf H-kk-ef sagði í skýrslu sinni fyrir dómi að hún hefði beðið ákærða um að skila símanum daginn eftir að honum var vikið frá störfum en þá hafi lyklarnir legið á borði hans.

Vitnið H-kvk-nf Á-kvk-nf kvaðst ekki hafa komið að þessu en smásímakaup á Kvíabryggju hafi verið með ólíkindum.

Vitnið P-kk-nf W-kk-nf fangelsismálastjóri sagði í skýrslu sinni fyrir dómi að ákærði hefði skilað handónýtum síma en honum hafi borið að skila síma þeim sem hann hafði til afnota við starfslok sín.

Ákærði skilaði ekki þeim síma fangelsisins sem hann hafði til afnota í starfi þegar eftir því var leitað, er honum hafði verið vikið frá störfum tímabundið hinn 25. nóvember 2010, en lét af hendi ónýtan síma. Notaði hann símann áfram og braut ákærði með því gegn 1. mgr. 247. gr. almennra hegningarlaga nr. 19/1940, sbr. 138. gr. sömu laga.

Um VI. ákærulið

3. og 4. tl. Ákærði keypti eitt par af stálhandföngum fyrir 7.490 krónur samkvæmt reikningi frá Bílabúð Benna, dagsettum 28. september 2010. Þá keypti ákærði 1 par af stálhandföngum á sama stað fyrir 14.980 krónur samkvæmt reikningi, dagsettum 6. október 2010. Voru reikningar þessir greiddir af Fjársýslu ríkisins. Við rannsókn lögreglu kom í ljós að handföng þessi höfðu verið sett á bifreið ákærða og ákærði hefur viðurkennt að hafa sett þau á bíl sinn en síðan hafi hann tekið þau af til þess að setja þau á bíl í eigu Kvíabryggju.

5. tl. Við húsleit á heimili ákærða hinn 4. mars 2011 fannst LG-sjónvarp sem greitt var fyrir af Fjársýslu ríkisins samkvæmt reikningi frá ELKO, dagettum 14. febrúar 2008, að fjárhæð 99.995 krónur. Ákærði hefur gefið þær skýringar að hann hafi haft tækið að láni er honum var vikið frá störfum en sjónvarp, sem hann átti sjálfur, hafi verið í svonefndu forstöðumannshúsi á Kvíabryggju.

6. tl. Við húsleit á heimili ákærða hinn 4. mars 2011 fannst AEG-ryksuga sem greitt var fyrir af Fjársýslu ríkisins samkvæmt reikningi frá ELKO, dagettum 5. mars 2010, að fjárhæð 27.995 krónur. Ákærði hefur gefið þær skýringar að hann hafi haft ryksugu þessa að láni er honum var vikið frá störfum.

7. tl. Við húsleit í sumarbústað foreldra ákærða hinn 4. mars 2011 fannst Kenwwod-bíltæki sem greitt var fyrir af Fjársýslu ríkisins samkvæmt reikningi frá N1, dagettum 1. júní 2010, að fjárhæð 24.995 krónur. Ákærði hefur gefið þær skýringar að tæki þetta hafi lent í vörslum hans fyrir hreina tilviljun og ekki hafi staðið til að kasta eign sinni á tækið.

8. tl. Við húsleit á heimili ákærða hinn 4. mars 2011 fannst spennubreytir sem greitt var fyrir af Fjársýslu ríkisins samkvæmt reikningi frá N1, dagettum 1. júní 2010, að fjárhæð 9.598 krónur. Ákærði hefur gefið þær skýringar að tækið hafi átt að fara á flutningabíl í eigu Kvíabryggju og fyrir mistök hafi það verið á heimili hans.

9. tl. Við húsleit á heimili ákærða hinn 4. mars 2011 fannst Einhell-slípirokkur sem greitt var fyrir af Fjársýslu ríkisins samkvæmt reikningi frá Byko hf., dagettum 11. júní 2010, að fjárhæð 4.990 krónur. Ákærði hefur gefið þær skýringar að hann hafi haft slípirokk þennan að láni er honum var vikið frá störfum.

10. tl. Við húsleit á heimili ákærða hinn 4. mars 2011 fannst hitablásari sem greitt var fyrir af Fjársýslu ríkisins samkvæmt reikningi frá Byko hf., dagettum 8. janúar 2010, að fjárhæð 11.995 krónur. Ákærði hefur gefið þær skýringar að hitablásari þessi hafi verið keyptur til nota í bílskúr að Kvíabryggju og hann verið notaður þar. Hafi ákærði haft hitablásarann að láni er honum var vikið frá störfum. Á sama tíma hafi stærri hitablásari í eigu ákærða verið til nota á verkstæði á Kvíabryggju.

11. tl. Við húsleit á heimili ákærða hinn 4. mars 2011 fannst sagarborasett sem greitt var fyrir af Fjársýslu ríkisins samkvæmt reikningi frá Byko hf., dagettum 8. janúar 2010, að fjárhæð 9.972 krónur. Ákærði hefur gefið þær skýringar að hann hafi haft borasett þetta að láni er honum var vikið frá störfum.

12. tl. Við húsleit á heimili ákærða hinn 4. mars 2011 fannst gipssög sem greitt var fyrir af Fjársýslu ríkisins samkvæmt reikningi frá Byko hf., dagettum 28. september 2010, að fjárhæð 4.183 krónur. Ákærði hefur gefið þær skýringar að hann hafi haft gipssög þessa að láni er honum var vikið frá störfum.

13. tl. Við húsleit á heimili ákærða hinn 4. mars 2011 fannst heftibyssa sem greitt var fyrir af Fjársýslu ríkisins samkvæmt reikningi frá Húsasmiðjunni hf., dagettum 20. febrúar 2009, að fjárhæð 14.995 krónur. Ákærði hefur gefið þær skýringar að hann hafi haft heftibyssu þessa að láni er honum var vikið frá störfum.

14. tl. Við húsleit á heimili ákærða hinn 4. mars 2011 fannst fræsitannasett sem greitt var fyrir af Fjársýslu ríkisins samkvæmt reikningi frá Húsasmiðjunni hf., dagsettum 9. júlí 2009, að fjárhæð 5.999 krónur. Ákærði hefur gefið þær skýringar að hann hafi haft borasett þetta að láni er honum var vikið frá störfum.

15. tl. Við húsleit á heimili ákærða hinn 4. mars 2011 fundust 4 fólksbíladekk undir bíl í eigu ákærða, Toyota Yaris, sem sonur ákærða hefur til umráða. Greitt var fyrir dekkin ásamt neglingu af Fjársýslu ríkisins samkvæmt reikningi frá N1 hf., dagettum 14. október 2009, að fjárhæð 60.262 krónur. Ákærði sagði í skýrslu sinni hjá lögreglu að hann hefði keypt tvo umganga af svona dekkjum sem væru af Kumho-gerð. Hann teldi að hinn umgangurinn væri á Kvíabryggju. Þrátt fyrir leit hafa dekk þessi ekki fundist að Kvíabryggju.

16. tl. Við húsleit á heimili ákærða hinn 4. mars 2011 fundust grindur af hátölurum en greitt var fyrir hátalarana af Fjársýslu ríkisins samkvæmt reikningi frá N1 hf., dagettum 21. desember 2009, að fjárhæð 3.400 krónur. Ákærði hefur gefið þær skýringar að hátalararnir hafi verið að Kvíabryggju þegar hann hætti þar og grindur þær sem fundust heima hjá honum séu máli þessu óviðkomandi.

17. tl. Samkvæmt reikningi frá N1, dagsettum 12. apríl 2010, að fjárhæð 120.020 krónur, voru keypt fjögur 17" dekk af Cooper M+S Sport, R 17 235/70 gerð og greitt var fyrir þau af Fjársýslu ríkisins. Í skýrslu sinni hjá lögreglu hinn 11. febrúar 2011 sagði ákærði að hann hefði keypt dekk þessi og hefðu þau verið sett undir bifreiðina MP-249. Hafi þau verið ónegld og átt að nota sem sumardekk eða heilsársdekk, en nagladekk hafi verið til fyrir. Hafi dekkin verið geymd á verkstæði þar til þau hafi verið sett undir bílinn í maí eða fyrir miðjan júní 2010. Þau hafi verið umfelguð og sett á bifreiðina á verkstæði á Grundarfirði. Hann hafi sjálfur farið með bílinn í umfelgun. Dekkin væru ekki lengur undir bílnum, tvö þeirra hafi skemmst vegna þess að ekið hefði verið á þeim með of litlu loftmagni og eitt skemmst í fangaflutningum í júlí 2010. Þegar vetrardekk hefðu síðan verið sett undir bílinn hefði hinum tveimur ónýtu verið hent en það dekk sem heilt væri ætti enn að vera í dekkjastafla við fangelsið.

B-kk-nf G-kk-nf sagði í skýrslu sinni hjá lögreglu hinn 4. mars 2011 að dekkjaskiptin hefðu verið með hefðbundnu sniði. Ekið hefði verið á vetrardekkjum og síðan skipt yfir á sumardekk vorið 2010. Um haustið hefðu sömu vetrardekk verið sett undir en sumardekkjum, sem verið hafi ónýt og gatslitin, hefði verið hent. Bíllinn hefði komið á þessum sumardekkjum en vetrardekkin keypt af þeim á Kvíabryggju og verið sett undir á dekkjaverkstæði í Grundarfirði.

B-kk-nf V-kk-nf H-kk-nf sagði í skýrslu sinni hjá lögreglu sama dag að hann hefði farið með bílinn í dekkjaskipti haustið 2010 þegar sett hafi verið á hann vetrardekk. Ný dekk hefðu verið keypt undir bílinn fyrir tveimur árum og þau aftur sett undir haustið 2010. Um sumarið hefðu svo verið gömul sumardekk og sagði B-kk-nf V-kk-nf að ekki hefðu verið keypt ný dekk undir bílinn frá því að vetrardekkin hefðu verið keypt fyrir tveimur árum. Sumardekkjunum sem af voru tekin hafi verið hent því þau hafi verið orðin gömul og slitin.

Við skoðun lögreglu hinn 4. mars 2011 kom í ljós að hjólbarðar undir bifreiðinni MP-249 voru af gerðinni Cooper Discoverer M+S 265/70 R17. Í skýrslu lögreglu um þetta segir að samkvæmt upplýsingum frá eiganda KB-bílaverkstæðisins á Grundarfirði væru það hjólbarðar sömu gerðar og keyptir voru hjá honum hinn 28. apríl 2009. Þá hafi það verið upplýst af tæknifulltrúa Toyota-umboðsins að hjóbarðar eins og þeir sem keyptir voru 12. apríl 2009 hentuðu ekki undir bíla sömu gerðar og MP-249. Hins vegar passi þeir undir bifreið sömu gerðar og LX-E10 sem ákærði eigi. Þá hafi leit að hjólbörðum þessum engan árangur borið.

Ákærði heldur fast við þann framburð sinn að dekk þessi hafi farið undir bifreið fangelsisins.

18. tl. Samkvæmt reikningi frá Húsasmiðjunni, dagsettum 17. mars 2009, að fjárhæð 49.995 krónur, var keyptur nagari. Nagari þessi fannst síðar á dekkjaverkstæði í Grundarfirði og kvaðst ákærði hafa lánað hann þangað en gleymst hefði að skila honum.

Í tilvikum samkvæmt tl. 5-16 og tl. 18 fundust tæki og verkfæri sem voru eign fangelsisins að Kvíabryggju við húsleit á heimili stefnda, í bílskúr við heimili hans og í sumarbústað í eigu foreldra hans. Enn fremur í tilviki samkvæmt tl. 18 á bifreiðaverkstæði í Grundafirði. Enda þótt fram komi í málinu að starfsmenn fangelsisins og jafnvel fangar hafi almennt haft frjálslegan aðgang og afnot af tækjum og tólum í eigu fangelsisins verður til þess að líta að ekkert eftirlit eða skráning slíkra ráðstafana var fyrir hendi og augljós hætta á því að munir gætu farið forgörðum vegna skorts á því. Á þessu bar ákærði, sem var forstöðumaður stofnunarinnar, ábyrgð og ber af því allan halla að málefni fangelsisins voru í þessu efni í algerum ólestri. Verður á það fallist með ákæruvaldinu að framngreindar ráðstafanir hans á eigum fangelsisins, sem honum sem forstöðumanni var trúað fyrir, feli í sér brot á 1. mgr. 247. gr. almennra hegningarlaga nr. 19/1940, sbr. 138. gr. sömu laga svo sem greinir í ákæru.

Í tilvikum samkvæmt tl. 3 og 4 liggur fyrir að ákærði hafði sett umrædd handföng á bifreið sína og notað þau þar. Fól sú ráðstöfun hans í sér brot gegn 1. mgr. 247. gr. almennra hegningarlaga nr. 19/1940, sbr. 138. gr. sömu laga svo sem greinir í ákæru.

Í tilviki samkvæmt 17. tl. er það að segja að þegar litið er til framburðar vitnanna B-kk-ef G-kk-ef og B-kk-ef V-kk-ef H-kk-ef, þess efnis að dekkin hentuðu ekki undir bíl fangelsisins, og þeirrar staðreyndar að dekkin hafa ekki fundist að Kvíabryggju þykir frásögn ákærða um afdrif dekjanna ekki trúverðug. Er og til þess að taka að dekk þessi passa undir bifreið ákærða. Þegar litið er til þess að hann keypti dekkin, hafði þau í vörslum sínum og bar ábyrgð á þeim vegna stöðu sinnar sem forstöðumaður fagelsisins þykir mega fallast á það með ákæruvaldinu að hann hafi með ráðstöfunum sínum gerst brotlegur við 1. mgr. 247. gr. almennra hegningarlaga nr. 19/1940, sbr. 138. gr. sömu laga.

Niðurstaða

Ákærði er fæddur í mars 1964. Hann er, eins og að framan segir, sakfelldur fyrir brot sem varða fjárdrátt samtals að verðmæti 1.639.773 krónur. Brot þessi eru réttilega heimfærð í ákæru til 247. gr., sbr. 138. gr., almennra hegningarlaga nr. 19/1940. Með þessari háttsemi sinni misnotaði ákærði sér alvarlega þann trúnað, sem honum var sýndur sem forstöðumanni ríkisstofnunar. Hann hefur á hinn bóginn ekki áður gerst sekur um refsiverða háttsemi svo að kunnugt sé og við rannsókn málsins og meðferð þess fyrir dómi játaði hann hreinskilnislega nokkurn hluta þeirra brota, sem hann var sakaður um. Ákærði hefur greitt samtals 897.500 krónur af þeirri fjárhæð sem hann dró sér, þ.e. þær fjárhæðir sem hann hafði viðurkennt að hafa dregið sér þegar greiðsla átti sér stað. Að þessu virtu er refsing hans hæfilega ákveðin fangelsi í átta mánuði en rétt þykir að hluti refsingar hans verði bundinn skilorði svo sem nánar greinir í dómsorði.

Brotaþoli, íslenska ríkið, á rétt til miskabóta úr hendi ákærða skv. 26. gr. skaðabótalaga en hann hefur með ólögmætum hætti misfarið með fé og eignir Fangelsismálastofnunar og dregið sér andvirði fjárins og tekið sér muni stofnunarinnar. Er því fallist á bótakröfu ríkisins í ákæru, þó þannig að við ákvörðun vaxta er til þess að líta að bótakrafa, sem dagsett er 22. júlí 2011, var birt ákærða hjá lögreglu hinn 27. júlí 2011. Skulu dráttarvextir reiknast frá þeim tíma er mánuður var liðinn frá birtingu kröfunnar og er upphafstími dráttarvaxta því 27. ágúst 2011, sbr. 9. gr. laga nr. 38/2001.

Samkvæmt 1. mgr. 218. gr. laga um meðferð sakamála nr. 88/2008 verður ákærða gert að greiða þóknun verjanda síns, sem þykir hæfilega ákveðin, að meðtöldum virðisaukaskatti, svo sem í dómsorði greinir. Jafnframt verður ákærða gert að greiða ferðakostnað verjandans. Annar sakarkostnaður hefur ekki fallið til við rannsókn og meðferð málsins.

Við uppkvaðningu dóms er gætt ákvæða 1. mgr. 184. gr. laga nr. 88/2008 um meðferð sakamála.

A-x-x V. M-kk-nf héraðsdómari kveður upp dóm þennan.

D Ó M S O R Ð:

Ákærði, G-kk-nf V-kk-nf, sæti fangelsi í átta mánuði. Fresta skal fullnustu fimm mánaða af þeirri refsivist og sá hluti hennar falla niður að liðnum tveimur árum frá uppsögu dóms þessa ef ákærði heldur skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði íslenska ríkinu kr. 1.639.733 auk vaxta samkvæmt 8. gr. laga nr. 38/2001 um vexti og verðtryggingu, af kr. 16.999 frá 18. janúar 2008 til 14. febrúar 2008, af kr. 116.994 frá þeim degi til 5. maí 2008, af kr. 143.499 frá þeim degi til 27. október 2008, af kr. 179.995 frá þeim degi til 5. desember 2008, af kr. 282.045 frá þeim degi til 12. janúar 2009, af kr. 328.110 frá þeim degi til 16. janúar 2009, af kr. 324.018 frá þeim degi til 20. febrúar 2009, af kr. 357.013 frá þeim degi til 5. mars 2009, af kr. 382.013 frá þeim degi til 17. mars 2009, af kr. 432.008 frá þeim degi til 12. apríl 2009, af kr. 552.028 frá þeim degi til 29. apríl 2009, af kr. 577.028 frá þeim degi til 11. júní 2009, af kr. 582.018 frá þeim degi til 23. júní 2009, af kr. 652.018 frá þeim degi til 9. júlí 2009, af kr. 658.017 frá þeim degi til 31. júlí 2009, af kr. 688.017 frá þeim degi til 28. ágúst 2009, af kr. 701.917 frá þeim degi til 3. september 2009, af kr. 706.413 frá þeim degi til 5. september 2009, af kr. 711.161 frá þeim degi til 14. október 2009, af kr. 771.423 frá þeim degi til 15. október 2009, af kr. 891.423 frá þeim degi til 21. desember 2009, af kr. 894.823 frá þeim degi til 8. janúar 2010, af kr. 916.790 frá þeim degi til 20. janúar 2010, af kr. 975.790 frá þeim degi til 5. mars 2010, af kr. 1.003.785 frá þeim degi til 17. apríl 2010, af kr. 1.253.785 frá þeim degi til 1. júní 2010, af kr. 1.288.378 frá þeim degi til 21. júlí 2010, af kr. 1.298.143 frá þeim degi til 10. ágúst 2010, af kr. 1.356.903 frá þeim degi til 8. september 2010, af kr. 1.446.903 frá þeim degi til 10. september 2010, af kr. 1.454.903 frá þeim degi til 16. september 2010, af kr. 1.465.803 frá þeim degi til 28. september 2010, af kr. 1.504.793 frá þeim degi til 6. október 2010, af kr. 1.519.782 frá þeim degi til 27. ágúst 2011, en með dráttarvöxtum samkvæmt 1. mgr. 6. gr. laga nr. 38/2001 af kr. 1.639.773 frá þeim degi til greiðsludags, allt að frádregnum innborgunum að fjárhæð 206.500 kr. þann 11. febrúar 2011 og 691.000 kr. þann 15. mars 2012.

Ákærði greiði málsvarnarlaun verjanda síns, H-kk-ef J-kk-ef hæstaréttarlögmanns, 878.500 krónur, og ferðakostnað verjandans, 37.300 krónur.

A-x-x V-kk-nf M-kk-nf